продукти за лична употреба от пътници или техните семейства съгласно член 3 от Регламент (ЕО) No 1007/2009.
 Член 2
 Лична употреба от пътници или техните семейства
 1. Тюленови продукти за лична употреба от пътници или техните семейства може да се внасят само ако е изпълнено някое от следните изисквания:
 а)
 тюленовите продукти са или облечени от пътниците, или носени като ръчен багаж от тях, или се съдържат в личния им багаж;
 б)
 тюленовите продукти са част от личните вещи на физическо лице, което премества обичайното си местопребиваване от трета държава в Съюза;
 в)
 тюленовите продукти са придобити на място в трета държава от пътници и са внесени от въпросните пътници на по-късна дата, ако, при пристигане на територията на Съюза, тези пътници представят на митническите органи на съответната държава членка следните документи:
 i)
 писмено уведомление за внос;
 ii)
 придружаващ документ, доказващ придобиването на продуктите в съответната трета държава.
 2. За целите на параграф 1, буква в) писменото уведомление и придружаващият документ се заверяват от митническите органи и се връщат на пътниците. При внос уведомлението и придружаващият документ се представят на митническите органи заедно с митническата декларация за съответните продукти.
 Член 3
 Признати органи
 1. Даден орган се включва в списък на признатите органи, когато докаже, че отговаря на следните изисквания:
 а)
 притежава правосубектност;
 б)
 в състояние е да установи дали са изпълнени изискванията на член 3, параграф 1 от Регламент (ЕО) No 1007/2009;
 в)
 в състояние е да издава и администрира сертификатите, посочени в член 4, параграф 1, както и да обработва и съхранява записи;
 г)
 в състояние е да изпълнява функциите си по начин, с който се избягва конфликт на интереси;
 д)
 в състояние е да следи за спазване на изискванията, посочени в член 3, параграф 1 от Регламент (ЕО) No 1007/2009;
 е)
 в състояние е да отнема сертификатите, посочени в член 4, параграф 1, или да прекратява валидността им в случай на неспазване на изискванията на настоящия регламент и да предприема мерки, за да информира за това компетентните органи и митническите органи на държавите членки;
 ж)
 подлежи на одит от независима трета страна;
 з)
 действа на национално или регионално ниво.
 2. За да бъде включен даден орган в списъка, посочен в параграф 1, той представя на Комисията заявление, придружавано от документи, които доказват, че той изпълнява изискванията по параграф 1.
 3. В края на всеки цикъл на докладване признатият орган представя на Комисията одитните доклади, изготвени от независимата трета страна, посочена в параграф 1, буква ж).
 Член 4
 Сертификати
 1. При поискване, когато са изпълнени изискванията за пускане на пазара, посочени в член 3, параграф 1 от Регламент (ЕО) No 1007/2009, признатият орган издава сертификат съобразно образците в приложението към настоящия регламент.
 2. Признатият орган изпраща сертификата на заявителя и съхранява екземпляр от него в продължение на три години за архивни цели.
 3. При спазване на член 5, параграф 2, когато тюленов продукт се пуска на пазара, оригиналът на сертификата се предава с тюленовия продукт. Заявителят може да съхранява екземпляр от сертификата.
 4. Във всяка фактура, издадена впоследствие,